Sen lásky

***Sen lásky*** je štúdiový album speváčky Dariny Rolincovej, ktorý vyšiel 5. decembra 1997 v Ariola, nemeckej dcérskej spoločnosti vydavateľstva BMG.  Nahrávka obsahuje 12 skladieb vrátane spolupráce s Karlom Gottom na piesni „Věrné milování (Prodaná nevěsta)“. Album je postavený na klasickej hudbe. Bol nominovaný na album roka vo výročných cenách Zväzu autorov a interpretov populárnej hudby (ZAI) na GRAND PRIX ZAI `97. 

Turné k albumu nebolo naplánované. „Celú prezentáciu albumu by som videla skôr v nejakom komornejšom poňatí.“, vyjadrila sa speváčka.

V roku 1998 bol natočený videoklip k skladbe „Já a stín“, ktorý režíroval Tomáš Mašín.

## Pozadie vzniku albumu
Na albume sú skladby slávnych operných árií od umelcov ako Giacomo Puccini, Wolfgang Amadeus Mozart, Giuseppe Verdi, Antonín Dvořák a Bedřich Smetana, prepracované na popové piesne. Speváčka sa k nápadu urobiť klasiku v takmer tanečnom rytme vyjadrila:
„Niekedy pred rokom som vystupovala na Slovensku, v programe Národného divadla, kde si klasici vymenili role so spevákmi popu. Pri tej príležitosti si jedna mladá operná speváčka vybrala pesničku z môjho repertoáru a ja zasa jej áriu z Rusalky. Spoločne s Danom Hádlom sme sa na tom príjemne vybláznili a on potom spolupracoval na príprave celej dosky. Klasika sa v populárnej hudbe samozrejme používa často, ale dovolím si tvrdiť, že dosku v podobnom duchu nikto predo mnou zatiaľ neurobil. Nejde však o žiadne techno, vznešenosť klasickej hudby zostáva, iba je upravená do stredne plynúceho tempa - môžete sa pri tom trošičku vrtieť.“

Vydanie albumu pred Vianocami bolo oznámené koncom júla 1997. 
Album vyšiel 5. decembra 1997 - nasledujúci rok od vydania predchádzajúceho štúdiového albumu *[[What You See Is What You Get (album Dary Rolins)|What You See Is What You Get]]* z roku 1996, ktorý bol predovšetkým určený pre zahraničný trh, a tak vyšiel v angličtine a pod pseudonymom Dara Rolins.
Album *Sen lásky* bol určený pre český i slovenský trh a bol opäť vydaný pod menom Darina Rolincová. K návratu k svojim koreňom sa speváčka vyjadrila: „Veľa ľudí sa ma pýta, prečo som zase Darina Rolincová a prečo Česko – Slovenská doska. Ale ja som nikdy netvrdila, že už nezaspievam „po našom“ a tá doska je toho dôkazom. Navyše som ju celú venovala rodičom, pretože je to pre mňa taká "srdcová záležitosť".“ 

## Nahrané skladby
* **„Adagio“** - Pôvodnú skladbu publikoval Remo Judzotto v roku 1958. Bola založená na nájdených fragmentov práce Tomaso Albinoni údajne z roku 1708.
* **„Věrné milování“** - Duet s Karlom Gottom. Skladba pochádza z opery Bedřicha Smetany „Prodaná nevěsta“.
* **„Já a stín“** - Pôvodná skladba pochádza z opery Turandot Giacoma Pucciniho. K piesni bol natočený videoklip, vydaný v roku 1998, ktorý režíroval Tomáš Mašín.

## Zoznam skladieb

## Výroba albumu
;Hudobníci
* Dara Rolins – spev
* Karel Gott (10) – vokály
* Andrea Bezková (7, 11) – husle
* Robert Balzar (12) – kontrabas
* Zdeněk „Balzar“ Blažek (9, 12) – akustická gitara
* Václav Týfa (4) – trúbka
;Produkcia
* Daniel Hádl – producent
* Daniel Hádl, Dara Rolins – aranžmány
* Daniel Hádl (1, 2, 4-9, 11, 12), Michal Pakárek (3,10) – mix
* Michal Pakárek, štúdio Rudolfinum Praha – mastering
* Sheelendis – art direction
* Sheelendis, 1997 – fotografie
* David Surowiecki, Justin King – asistent fotografie
* linda la Rosa, Klára Špálová – styling
* Andriana Bartošová – make-up
* Použité oblečenie značky Roi Ford, Kookai a Klára Nademlýnská
* AVAS s.r.o., 1997 – dizajn obalu

Nahraný v auguste 1997 v štúdiu dh vo Vyžlovke.

## Externé odkazy
* ''Darina Rolincová – Sen lásky'' na databáze Discogs

## Referencie

Kategória:Albumy Dary Rolins
Kategória:Hudobné albumy z 1997